Simona Halep este considerată favorită în fața Paulei Badosa: "Nu şi-a pierdut instinctul de prădătoare"
Jucătoarea română va juca, mâine, în prima rundă a turneului Miami Open, urmând să o întâlnească pe spaniola Paula Badosa (80 WTA).
Paula Badosa s-a confruntat în ultimele 8 luni cu mai multe probleme medicale
Competiția are loc între 19 și 31 martie și este prima pentru româncă după octombrie 2022, când a fost depistată pozitiv la iun control atidoping.
Halep și Badosa au fost adversare de două ori în circuitul WTA. Ambele meciuri au avut loc în 2022 și românca a câștigat de fiecare dată: cu 6-3, 6-1 în turul 2 la Madrid și cu 6-1, 6-2 în optimi la Wimbledon.
Jucătoarea din Spania a absentat a doua jumătate a anului trecut, din cauza unei accidentări. A abandonat în turul 2 la Wimbledon, pe 7 iulie, când era condusă de ucraineanca Marta Kostyuk cu 2-6, 0-1, iar până la sfârșitul anului nu a mai jucat deloc.
În acest an, a legat două victorii doar la Australian Open, când s-a calificat în runda a treia. În rest, a fost învinsă în turul 1 sau 2. Nu a mai fost pe teren din 19 februarie, când s-a retras în prima rundă la Dubai, după ce elvețianca Luiu Sun a câștigat primul set cu 6-4.
"Simona Halep nu şi-a pierdut instinctul de prădătoare", consideră specialișii
Din aceste motive, specialiștii consideră că Simona este favorită. "Deşi nu a avut voie să participe în circuitul WTA în ultimele 18 luni, Halep s-a antrenat constant.
Chiar şi aşa, nimic nu se compară cu meciurile oficiale, astfel că turneul de la Miami va fi un adevărat test pentru Simona.
Având în vedere problemele legate de accidentări avute de Badosa, românca nu putea avea parte de o adversară mult mai bună în primul tur din Florida. Ea a câştigat ambele întâlniri contra ibericei, cedând doar 7 gameuri în cele 4 seturi.
Halep are, aşadar, mai multe avantaje clare în startul partidei, dar Badosa speră ca adversara să îi permită să intre în meci. Cu cât partida se va prelungi, probabil că şansele Paulei vor creşte.
Simona Halep a lipsit mult din circuit dar nu şi-a pierdut instinctul de prădătoare şi va profita la maximum de fiecare şansă care va veni. Anticipăm că Halep va câştiga partida în minimum de seturi", scrie publicația Sportskeeda.